ಜಯವಂತೀದೇವಿಯವರು ಪುತ್ತೂರಿನಲ್ಲಿನ ಹೈಯರ್ ಎಲಿಮೆಂಟ್ರಿ ಗರ್ಲ್ಸ್ ಸ್ಕೂಲಿನಲ್ಲಿ ಎಂಟನೇ ಇಯತ್ತೆಯವರೆಗೆ ಮಾತ್ರ ಓದಿದ್ದಾರೆ. ಇವರ ತಂದೆಯವರಿಗೆ ಮದ್ರಾಸಿಗೆ ವರ್ಗವಾದ ಬಳಿಕ, ಅಲ್ಲಿ ಕನ್ನಡ ಶಾಲೆ ಇಲ್ಲದೆ, ಕಾನ್ವೆಂಟಿಗೆ ಹೋಗಲು ಇಷ್ಟಪಡದೆ ಇದ್ದುದರಿಂದ ಇವರು ಮುಂದಿನ ವಿದ್ಯಾಭ್ಯಾಸಕ್ಕೆ ಅರ್ಧ ಚಂದ್ರ ಬಿತ್ತು. ಪುತ್ತೂರಿನಲ್ಲಿ ಇದ್ದಾಗ ಡಾ. ಶಿವರಾಮಕಾರಂತರು ಪ್ರಯೋಗಕ್ಕಾಗಿ ನಡೆಸಿದ ‘ಬಾಲವನ’ದಲ್ಲಿ ಒಂದು ವರ್ಷ ವಿದ್ಯಾಭ್ಯಾಸ ಮಾಡಿದ್ದರು. ಜಯವಂತಿಯವರಿಗೆ ಸಂಗೀತದ ಮೊಟ್ಟ ಮೊದಲ ಗುರು ಅವರ ತಾಯಿಯವರೆ. ಕೈತುತ್ತಿನ ಜೊತೆಗೆ ಸಂಗೀತದ ಮೊಟ್ಟಮೊದಲ ತುತ್ತೂ ತಾಯಿಯವರಿಂದಲೇ ಸಿಕ್ಕಿತು. ತಾಯಿಯವರಿಂದ ಅನೇಕ ಹಾಡುಗಳನ್ನು ಕಲಿತು ಹಾಡುತ್ತಿದ್ದರು. ಹಿಂದುಸ್ತಾನಿ ಸಂಗೀತದ ನೆಲೆಗಟ್ಟನ್ನು ಮೊದಲು ಹಾಕಿಕೊಟ್ಟವರು ಜಯವಂತಿಯವರ ಚಿಕ್ಕಪ್ಪ ಪಡುಕೋಣೆ ಪ್ರಭಾಕರರಾವ್‌ರವರು. ಇದರ ಜೊತೆಗೆ ಮುಂಬಯಿಯಿಂದ ಯಾರಾದರೂ ಕಲಾವಿದರು ಅಲ್ಲಿಗೆ ಬಂದರೆ ಅವರಿಂದ ಹಿಂದಿ, ಮರಾಠಿ ಹಾಡುಗಳನ್ನು ಕಲಿಯಲು ತಾಯಿ ಸೀತಾದೇವಿಯವರು ಪ್ರೋತ್ಸಾಹಿಸುತ್ತಿದ್ದುದರಿಂದ, ಆ ಭಾಷೆಯ ಹಾಡುಗಳನ್ನು ಕಲಿಯುವ ಅವಕಾಶ ಜಯವಂತಿಯವರಿಗಾಯಿತು. ಶಿವರಾಮ ಕಾರಂತರು ನಡೆಸುತ್ತಿದ್ದ ಪ್ರಸಿದ್ಧ ದಸರಾ ಮಹೋತ್ಸವಕ್ಕೆಂದು ಬರುತ್ತಿದ್ದ ಅನೇಕ ಕಲಾವಿದರ ಸಹವಾಸ, ಸ್ನೇಹ ಜಯವಂತಿಯವರ ಕಲಾಜೀವನಕ್ಕೆ ಮಾರ್ಗದರ್ಶನವಾಗಲು ಸಹಾಯಕವಾಯಿತು.

ಕನ್ನಡಾಭಿಮಾನ
ಪ್ರಶಸ್ತಿ ಗೌರವಗಳು
ಆಕಾಶವಾಣಿ, ಚಿತ್ರಸಂಗೀತ ಮತ್ತು ಗಾನಲೋಕಗಳಲ್ಲಿ
ಜೀವನ